**TIRGUS IZPĒTE**

**“Tehniskās apkopes un remontdarbu veikšana Baltinavas pagasta pārvaldei piederošajiem transportlīdzekļiem, traktoram un greiderim”**

**(ID Nr. BNP TI 2024/34)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Pasūtītājs, kura vajadzībām tiek veikta tirgus izpēte | Baltinavas pagasta pārvalde,Reģ.Nr.40900036999, adrese Kārsavas iela 16, Baltinava, Baltinavas pag., Balvu nov., LV-4594 |
| Kontaktpersona saistībā ar iepirkuma priekšmetu | Baltinavas pagasta pārvaldes Saimnieciskās daļas vadītājs Ēriks Kokorevičs, mob.28319564 |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Dace Ločmele, mob.26415767 e-pasts: dace.locmele@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:**

2.1. Tehniskās apkopes un remontdarbu veikšana Baltinavas pagasta pārvaldei piederošajiem transportlīdzekļiem, traktoram un greiderim, atbilstoši Tehniskajai specifikācijai (skat. 1.pielikumu).

2.2. Tirgus izpētes priekšmets ir sadalīts 3 (trīs) daļās:

2.2.1. Tirgus izpētes 1.daļa: “Tehniskās apkopes un remontdarbu veikšana Baltinavas pagasta pārvaldes vieglajam autotransportam”;

2.2.2. Tirgus izpētes 2.daļa: “Tehniskās apkopes un remontdarbu veikšana Baltinavas pagasta pārvaldes autobusam”;

2.2.3. Tirgus izpētes 3.daļa: “Tehniskās apkopes un remontdarbu veikšana Baltinavas pagasta pārvaldes traktoram un greiderim”.

2.3. Pretendents piedāvājumu var iesniegt par vienu, divām vai visām tirgus izpētes priekšmeta daļām.

2.4. Pretendents nevar iesniegt piedāvājumu variantus.

**3. Piedāvājuma izvēles kritērijs:** saimnieciski izdevīgākais piedāvājums.

**4. Līguma darbības termiņš:** 12 (divpadsmit) mēneši no līguma noslēgšanas, katrā iepirkuma daļā.

**5. Līguma izpildes vietas:**

5.1. Tirgus izpētes 1.daļai: ne vairāk kā 80 km attālumā no Baltinavas pagasta pārvaldes juridiskās adreses – Kārsavas iela 16, Baltinava, Balvu novads.

5.2. Tirgus izpētes 2.daļai: ne vairāk kā 80 km attālumā no Baltinavas pagasta pārvaldes juridiskās adreses – Kārsavas iela 16, Baltinava, Balvu novads.

5.3. Tirgus izpētes 3.daļai: Pasūtītāja traktortehnikas dislokācijas vietā – Baltinavas pagasta pārvalde, Kārsavas iela 16, Baltinava, Baltinavas pagasts, Balvu novads.

**6. Līgumcena:** Piedāvājuma cenā ir jāiekļauj visi ar līguma izpildi saistītie izdevumi, t.sk., visi nodokļi, nodevas, administratīvās izmaksas, transporta izdevumi, materiālu un tehnisko līdzekļu (ierīču, iekārtu, mehānismu, instrumentu u.c.) izmaksas, pakalpojuma iespējamie sadārdzinājumi u.c. cenu izmaiņas, kā arī tādas pakalpojuma izmaksas, kas nav minētas, bet bez kurām nebūtu iespējama kvalitatīva līguma izpilde.

**7. Apmaksas nosacījumi:**

6.1. Apmaksa tiek veikta30 (trīsdesmit) dienu laikā pēc rēķina/ pavadzīmes saņemšanas, atbilstoši veiktajam remontdarbu apjomam.

6.2. Līguma darbības laikā apmaksas kārtība nevar tikt mainīta.

**8. Prasības pretendentam:**

9.1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Pretendentam (fiziskai personai) jābūt reģistrētam Valsts ieņēmumu dienestā vai līdzvērtīgā reģistrā ārvalstīs. Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

9.3. Piedāvājums jāparaksta paraksttiesīgai personai.

9.4. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Informācija par izslēgšanas noteikumiem tiks pārbaudīta SIA “LURSOFT” mājas lapas [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Iesniedzamie dokumenti:**

10.1. Finanšu/ Tehniskais piedāvājums (skat. 2.pielikumu).

10.2. Ārvalstīs reģistrētām personām:

10.2.1. ja pretendents ir reģistrēts līdzvērtīgā uzņēmumu vai saimnieciskās darbības veicēju reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

10.2.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/padomes sastāvu;

- pretendenta apliecinājums, ka izziņā norādītā informācija joprojām ir aktuāla;

- par ārvalstu speciālistiem iesniedz apliecinājumu, ka piesaistītais ārvalstu speciālists ir tiesīgi sniegt konkrētos pakalpojumus, kā arī, gadījumā, ja ar pretendentu tiks noslēgts līgums, tas ne vēlāk kā piecu darbdienu laikā no līguma noslēgšanas, normatīvajos aktos noteiktajā kārtībā, iesniegs atzīšanas institūcijai deklarāciju par profesionālās kvalifikācijas atzīšanu.

**11. Piedāvājuma iesniegšanas datums, laiks, vieta, veids:**

11.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **10.04.2024., plkst.14.00**.

11.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.

11.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 9.1.punktā norādītajam piedāvājumu iesniegšanas termiņam.

11.4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2024/34”*.

11.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukums un adresi;

- atzīme ar norādi: Tirgus izpētei *„Tehniskās apkopes un remontdarbu veikšana Baltinavas pagasta pārvaldei piederošajiem transportlīdzekļiem, traktoram un greiderim”, ID Nr. BNP TI 2024/34. Neatvērt līdz 10.04.2024., plkst.14.00”*.

**12. Tirgus izpēte tiek veikta cita pasūtītāja vajadzībām:** līgumu slēdz Baltinavas pagasta pārvalde.

**13. Papildus informācija:**

13.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

13.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

13.2.1. pagarina piedāvājumu iesniegšanas termiņu;

13.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

13.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

13.3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.

13.4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

13.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

13.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

13.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

13.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

13.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.

13.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

13.11. Par jebkuru informāciju, kas ir konfidenciāla, pretendentam jābūt īpašai norādei.

13.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**14. Rezultātu paziņošana:**

14.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

14.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

14.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus, un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**15. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu/ Tehniskais piedāvājums (veidlapa).

1.pielikums

Tirgus izpētei

“Tehniskās apkopes un remontdarbu veikšana

Baltinavas pagasta pārvaldei piederošajiem

transportlīdzekļiem, traktoram un greiderim”

ID Nr. BNP TI 2024/34

**TEHNISKĀ SPECIFIKĀCIJA**

**“Tehniskās apkopes un remontdarbu veikšana Baltinavas pagasta pārvaldei piederošajiem transportlīdzekļiem, traktoram un greiderim”**

**(ID Nr. BNP TI 2024/34)**

1. Pretendents nodrošina Baltinavas pagasta pārvaldei piederošo transportlīdzekļu, kā arī traktora un greidera (turpmāk tekstā – Transports un tehnika) remontu un rezerves daļu piegādi.
2. Tehniskās apkopes un remontdarbu veikšanas vieta:
	1. Tirgus izpētes 1.daļā – ne tālāk kā 80 km attālumā no Baltinavas pagasta pārvaldes juridiskās adreses – Kārsavas iela 16, Baltinava, Balvu novads.
	2. Tirgus izpētes 2.daļā – ne tālāk kā 80 km attālumā no Baltinavas pagasta pārvaldes juridiskās adreses – Kārsavas iela 16, Baltinava, Balvu novads.
	3. Tirgus izpētes 3.daļā – remontdarbi jāveic pasūtītāja remonta veikšanai paredzētās telpās – Kārsavas ielā 16, Baltinavā, Balvu novadā.
3. Pretendents piedāvājot Transporta un tehnikas tehnisko apkopi un remontu, nodrošina šādus pakalpojumus:
	1. dzinēja diagnostika;
	2. elektrosistēmas diagnostika;
	3. ritošās daļas diagnostika;
	4. dzinēja remonts;
	5. elektrosistēmas remonts;
	6. ritošās daļas remonts;
	7. riteņu balsta iekārtas regulēšana;
	8. riepu maiņa, montāža, balansēšana un remonts;
	9. periodiskā automašīnas/ traktortehnikas apkope;
	10. remontam nepieciešamo rezerves daļu iegāde un nomaiņa;
	11. diennakts evakuatora pakalpojums;
	12. automašīnas sagatavošana tehniskajai apskatei.
4. Citi darbi, kas nepieciešami, lai nodrošinātu pasūtītāja autotransporta pilnvērtīgu darbību, atbilstoši satiksmes drošības normām.
5. Prasības autotransporta tehniskās apkopes darbiem *(attiecas uz tirgus izpētes 1. un 2.daļu)*:
	1. Pretendents par katru transportlīdzekli ierīko datu bāzi, kurā apkopo informāciju par visām transportlīdzeklim veiktajām apkopēm un remontiem, ar kuru pasūtītājs iepazīstas pēc pieprasījuma.
	2. Pieņemt transportlīdzekli autoservisā tehnisko apkopju vai remonta veikšanai ne vēlāk kā 24 (divdesmit četru) stundu laikā pēc pasūtītāja pieteikuma par apkopes vai remonta veikšanas nepieciešamību saņemšanas vai cita termiņā, ja puses par to ir vienojušās, uzrakstot transportlīdzekļa apskates aktu.
	3. Nosūtīt saskaņošanai pasūtītājam transportlīdzekļa tehniskās apkopes vai remonta darbu izmaksu tāmi ne vairāk kā 3 (darba) dienu laikā pēc transportlīdzekļa pieņemšanas autoservisā vai cita termiņā, ja puses par to ir vienojušās, norādot tajā darbu nosaukumus, paredzēto darba stundu skaitu un materiālu izmaksas, piemērotās atlaides, kā arī transportlīdzekļa oriģinālo rezerves daļu piegādes termiņu un darba izpildes termiņu.
	4. Neveikt darbu bez rakstiska darbu izmaksu tāmes saskaņojuma ar pasūtītāju.
	5. Nekavējoties informēt pasūtītāju par transportlīdzekļa tehniskās apkopes vai remonta laikā precizētajām izmaksām, veicot papildu izmaksu rakstisku saskaņošanu ar pasūtītāju pirms papildu darbu veikšanas uzsākšanas.
	6. Transportlīdzekļa tehnisko apkopi vai remontu veikt saskaņā ar izgatavotājrūpnīcas prasībām.
	7. Pretendents nodrošina transportlīdzekļa remonta rezerves daļu piegādi 3 (trīs) darba dienu laikā vai citā termiņā, ja puses par to ir vienojušās.
	8. Pretendents nodrošina transportlīdzekļa remontu 15 (piecpadsmit) dienu laikā vai citā termiņā, ja puses par to ir vienojušās.
	9. Pēc pasūtītāja lūguma, nodrošināt transportlīdzekļu uzglabāšanu apsargātā, apgaismotā un norobežotā autostāvvietā.
	10. Baltinavas pagasta pārvaldei piederošo transportlīdzekļu saraksts:
		1. Tirgus izpētes 1.daļā – “Tehniskās apkopes un remontdarbu veikšana Baltinavas pagasta pārvaldei piederošajam vieglajam autotransportam”:

|  |  |  |  |  |  |
| --- | --- | --- | --- | --- | --- |
| **Nr.****p.k.** | **Transportlīdzekļa marka, modelis** | **Izlaiduma gads** | **Dzinēja apjoms** | **Degviela** | **Vienību skaits** |
| 1. | Volvo S80 | 2002 | 2400 cm3 | benzīns | 1 |
| 2. | VW Transporter | 2000 | 2500 cm3 | dīzeļdegviela | 1 |

* + 1. Tirgus izpētes 2.daļā – “Tehniskās apkopes un remontdarbu veikšana Baltinavas pagasta pārvaldei piederošajam autobusam”:

|  |  |  |  |  |  |
| --- | --- | --- | --- | --- | --- |
| **Nr.****p.k.** | **Transportlīdzekļa marka, modelis** | **Izlaiduma gads** | **Dzinēja apjoms** | **Degviela** | **Vienību skaits** |
| 1. | BMC PROBUSS | 2010 | 6700 cm3 | dīzeļdegviela | 1 |

1. Prasības traktortehnikas un greidera tehniskās apkopes darbiem *(attiecas uz tirgus izpētes 3.daļu)*:
	1. Pretendents par katru tehnikas vienību ierīko datu bāzi, kurā apkopo informāciju par visām Transportam un tehnikai veiktajām apkopēm un remontiem, ar kuru pasūtītājs iepazīstas pēc pieprasījuma.
	2. Pretendenta veic traktortehnikas tehnisko apkopi un remontu, un traktoru rezerves daļu pārdošanu, kas nepieciešami, lai nodrošinātu pasūtītāja traktortehnikas pilnvērtīgu darbību atbilstoši satiksmes drošības normām.
	3. Pretendentam nodrošina traktortehnikas tehniskās apkopes un remontu veikšana pasūtītāja traktortehnikas dislokācijas vietā – Baltinavas pagasta pārvalde, Baltinava, Baltinavas pag., Balvu nov., pasūtītāja piedāvātajās remontdarbiem paredzētajās vietās, iepriekš tās saskaņojot ar pagasta pārvaldi.
	4. Pretendents traktortehnikas apkopes vai remonta veikšanai ierodas ne vēlāk kā 24 (divdesmit četru) stundu laikā pēc pasūtītāja pieteikuma saņemšanas vai cita termiņā, ja puses par to ir vienojušās, uzrakstot traktortehnikas apskates aktu.
	5. Nosūtīt saskaņošanai pasūtītājam traktortehnikas tehniskās apkopes vai remonta darbu izmaksu tāmi ne vēlāk kā 3 (trīs) darba dienu laikā pēc traktortehnikas apskates veikšanas vai cita termiņā, ja puses par to ir vienojušās, norādot tajā darbu nosaukumus, paredzēto darba stundu skaitu un materiālu izmaksas, piemērotās atlaides, kā arī traktortehnikas rezerves daļu piegādes termiņu un darba izpildes termiņu.
	6. Nekavējoties informēt pasūtītāju par traktortehnikas tehniskās apkopes vai remonta laikā precizētajām izmaksām, veicot papildu izmaksu rakstisku saskaņošanu ar pasūtītāju pirms papildu darbu veikšanas uzsākšanas.
	7. Nodrošināt traktortehnikas rezerves daļu piegādi ne vēlāk kā 3 (trīs) darba dienu laikā.
	8. Tirgus izpētes 3.daļā – “Tehniskās apkopes un remontdarbu veikšana Baltinavas pagasta pārvaldei piederošajiem traktoram un greiderim”:

|  |  |  |  |  |
| --- | --- | --- | --- | --- |
| **Nr.****p.k.** | **Transportlīdzekļa marka, modelis** | **Izlaiduma gads** | **Degviela** | **Vienību skaits** |
| 1. | Riteņtraktors MTZ 80 | 2018 | dīzeļdegviela | 1 |
| 2. | Greiders Volvo BM 3500 | 2000 | dīzeļdegviela | 1 |

2.pielikums

Tirgus izpētei

“Tehniskās apkopes un remontdarbu veikšana

Baltinavas pagasta pārvaldei piederošajiem

transportlīdzekļiem, traktoram un greiderim”

ID Nr. BNP TI 2024/34

*[uz uzņēmuma veidlapas]*

**FINANŠU/ TEHNISKAIS PIEDĀVĀJUMS**

**“Tehniskās apkopes un remontdarbu veikšana Baltinavas pagasta pārvaldei piederošajiem transportlīdzekļiem, traktoram un greiderim”**

**(ID Nr. BNP TI 2024/34)**

**Skat. failu “2\_pielikums\_Finanšu\_Teh\_piedāv\_transporta\_tehnikas remonts”**